**Vámosgyörk állomás kereszttartó csere**

**Eszköz- és vállalkozási Beszerzés**

**Beszerzési Főigazgatóság eljárása**

**A beadási határidő alatt felmerült kérdések:**

1. A szerződés teljesítésének határideje a dokumentáció 2.3 pontja szerint 180 nap a szerződés aláírásától, míg a kiemelt szerződéses feltételek szerint csak 90 nap. Melyik az igaz?

Elírás történt, Szerződés aláírásától számított 180 nap az érvényes, ennyi idő áll rendelkezésre az építési beruházás megvalósításához.

2. A kiemelt szerződéses feltételek jótállási részében meghatározott feltételek irreálisak, miszerint a hiba bejelentésétől számított 2 órán belül meg kell kezdeni a hiba elhárítását, illetve 4 órán belül be kell fejezni. Ezeken a feltételeken lehet változtatni?

Ugyancsak tévesen maradt a szövegben, üzemzavar elhárítással nem kell foglalkozni, nem kell figyelembe venni, az az üzemeltető hatásköre, ha szerelési, vagy anyaghibára visszavezethető az üzemzavar, abban az esetben a szerződés erre vonatkozó pontját vesszük figyelembe.

3. A szakfelügyeletet térítésmentesen biztosítja a MÁV?

Igen, a szakfelügyeletet térítésmentesen biztosítjuk, amennyiben az E101-es utasításban meghatározott időben érkezik a megrendelés.

4. A kitológépet a MÁV, vagy a Vállalkozó fizeti? Amennyiben a Vállalkozó, hány darabra van szükség éjszakánként?

MÁV Zrt. biztosítja a kitológépet.

5. Jól értelmezzük, hogy éjszakánként 8 órás teljes feszültségmentesítést biztosít a MÁV a Vállalkozó részére?

A teljes feszültségmentesítés igen annyi, de nem vágányzárról van szó, ez alatt át kell engedni a leírt vonatokat, amíg vonatközlekedés van, addig a munkafolyamatot arra az időre fel kell függeszteni.

6. A csomóponti és iránysodronyba építendő szigetelők típusa?

Csak csomóponti szigetelőkről van szó, iránysodrony cseréről a kiírásban nem szerepel

7. Kereszttartó sodrony keresztmetszete változik-e vagy marad 120 mm2?

Nem változik a keresztmetszet, a jelenlegivel megegyező keresztmetszetet kell alkalmazni.

8. Iránysodrony és tartósodrony anyaga acél vagy bronz?

Iránysodrony nincs a kiírásban

9. Az éjszakai vonatok várható közlekedésének körülbelüli ideje?

20:30, 21:50, 22:00, 22:15, 00:05, 3:35, várható közlekedések, éjjel még 1-2 tehervonat várható, de azokról csak a pontos vágányzári időpontok után tudunk biztosat mondani.

**Az ajánlati kalkulációt segítendő, mellékeltük Vámosgyörk állomás feszítési és kapcsolási tervét a letöltési csomaghoz Vámosgyök.zip fájl néven!**

**Beadási határidő: 2019. május 31 (péntek) 14.00**